
Kretinga

[bookmark: _Hlk92804048]Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Kretingos rajono savivaldybės tarybos 2019 m. rugsėjo 26 d. sprendimu Nr. T2-284 „Dėl Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 4, 7 ir 10 punktais, Kretingos rajono savivaldybės taryba n u s p r e n d ž i a:
[bookmark: _Hlk232622121]1. Viešo nuomos konkurso būdu išnuomoti 10 (dešimties) metų laikotarpiui Kretingos rajono savivaldybei nuosavybės teise priklausantį ilgalaikį materialųjį turtą – pastato, unikalus Nr. 5697-4004-1012, esančio J. Pabrėžos g. 8, Kretingos m., stogo dalį (iki 10 kv. m) kritinio radijo ryšio užtikrinimui ir nustatyti 1 kv. m pradinį nuompinigių dydį – 3,65 Eur per mėnesį. 
2. Įgalioti Kretingos rajono savivaldybės administracijos direktorių, vadovaujantis Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Kretingos rajono savivaldybės tarybos 2019 m. rugsėjo 26 d. sprendimu Nr. T2-284 „Dėl Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, organizuoti 1 punkte nurodyto ilgalaikio materialiojo turto viešą nuomos konkursą, pasirašyti nuomos sutartį, perdavimo–priėmimo aktą ir kitus su šiuo pavedimu susijusius dokumentus.
3. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

